A kistérség székhelye szerinti települési önkormányzat jegyzője helyett 2013. január 1-től a telep fekvése szerint illetékes jegyző (Herceghalom Község Jegyzője) köteles eljárni a bejelentés-köteles ipari tevékenységek tekintetében.
A bejelentő az ipari tevékenység megkezdését megelőzően köteles a telephelyen végezni kívánt tevékenységet bejelenteni Herceghalom Község Jegyzőjének. A jegyző haladéktalanul köteles meggyőződni arról, hogy a helyi építési szabályzat, szabályozási terv, meghatározott övezeti besorolás, illetőleg azok hiányában az épített környezet alakításáról és védelméről szóló 1997. évi LXXVIII. törvény 18. § (2) bekezdése szerint a bejelentésben feltüntetett telepen az adott tevékenység végezhető-e.
Amennyiben a területen az adott tevékenység végezhető a jegyző a bejelentés másolatát a nyilvántartásba vételt követően a nyilvántartási számmal együtt kézbesítés útján megküldi a bejelentőnek és az érintett hatóságoknak.
Jogutódlás, az üzemeltető személyében történő változás.
A telep használatára jogosult személyében történő változás, jogutódlás esetén a tevékenységet az új jogosult köteles bejelenteni jogosultságának megfelelő igazolása mellett. Az új üzemeltető a telephelyen ugyanazt a tevékenységi kört folytathatja, mint az előző üzemeltető, változtatások nélkül, a korábbiakkal mindenben megegyező módon. A változtatásokat a jegyző nyilvántartásba veszi.
Adatváltozás:
Nem minősül adatváltozásnak a telepen folytatott tevékenység változása. Az ipari tevékenység végzője a nyilvántartásban szereplő adatokban bekövetkezett változás esetén haladéktalanul köteles azt bejelenteni a jegyzőnek.
Az eljárás jogi alapja:
· a telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól szóló 57/2013. (II. 27.) Korm. rendelet
· A szolgáltatási tevékenység megkezdésének és folytatásának általános szabályiról szóló 2009. évi LXXVI. törvény
· 186/2009 (IX. 10.) Korm. rendelet a bejelentésköteles szolgáltatási tevékenységek tekintetében a bejelentés elmulasztása esetén fizetendő bírságról, továbbá a szolgáltatás felügyeletét ellátó hatóságok általános kijelöléséről
· Az illetékekről szóló 1990. évi XCIII. törvény
· A közigazgatási hatósági eljárás és szolgáltatás általános szabályairól szóló 2004. évi CXL. törvény
Illetékességi terület:
Herceghalom közigazgatási területe

Csatolandó dokumentumok:
1. Nem a kérelmező tulajdonában lévő telep esetében a telep használatának jogcímére (bérlet stb.) vonatkozó igazoló okirat (a tulajdoni lap kivételével)
2. Haszonélvezet esetében a haszonélvező, illetve közös tulajdon esetében a tulajdonostárs hozzájárulását igazoló okirat
3. Aláírási címpéldány
4. Egyéni vállalkozó esetében: egyéni vállalkozói igazolvány másolata
Az eljárás illetéke:
Illetékmentes
Az irat benyújtására nyitva álló határidő:
A bejelentés-köteles ipari tevékenység megkezdését megelőzően.
Az eljárást megindító irat benyújtásának módja:
A bejelentést az erre a célra kialakított formanyomtatványon kell benyújtani Herceghalom Község Jegyzőjéhez cégkapu / ügyfélkapu útján.
Ügyintézési határidő:
5 munkanap
Első fokon döntést hozó szerv:
Herceghalom Község Jegyzője
Másodfokon döntést hozó szerv:
Pest Vármegyei Kormányhivatal 


